C4IR-RW/kinya-ag-retrieval huggingface dataset:
Inkoko irwaye irangwa n' ibi bikurikira : Iyo indwara yateye mu nkoko , ibigaragaza ubuzima bwazo bwiza birabura cyangwa bigahinduka . Usanga inkoko zigunze , zikonje , zisinzira , ndetse zimwe zahiniye amajosi mu mababa . Amababa n' ibirokoroko byijimye . Akenshi ntizirya cyangwa ugasanga ari imwe imwe itoratora . Hari ubwo usanga zose zihitwa ; hakaba n' ubwo zihitwa amaraso .
Uburyo indwara y' ubushita yandura mu nkoko : Ino ndwara iboneka mu nkoko zose ( into n' inkuru ) . Ni indwara mbi cyane iterwa na virusi . Inkoko zirwaye zanduza izindi . Ibikoresho byanduye nabyo bishobora kwanduza inkoko ino ndwara . Ibimenyetso by' indwara y' ubushita ( Fowl pox ) mu nkoko : Kugagara amaguru , ijosi n' amababa . Utubyimba duto kumaguru ; Igisunzu mumaso ; Kugira umuriro ; Udusebe mu kanwa no mu muhogo ; Gutakaza ibiro ( kunanuka / guhorota ) Kubyimba kwaho amababa atereye ; Ubuhumyi ; Guhombana kw' agatorero ; Kutarya no kutanywa ; Igabanuka ry' amagi ndetse n' impfu za hato nahato ; Ni iki wakora ngo ukumire indwara y' ubushita ( Fowl pox ) mu nkoko ; Kubera ko urukingo rw' iyi ndwara rutangwa ku mishwi ikivuka ( umunsi umwe ) ; umworozi asabwa kugura imishwi mu ituragiro ryizewe azi ko zayikingiwe ( akanahabwa icyemezo cyuko zakingiwe ) . Nta bundi buryo buhari bwo kuyirinda . Kwirinda no kuvura indwara y' Ubushita ( Fowl pox ) mu nkoko : Iyi ndwara nta muti igira . Kuyirinda ukurikiza amabwiriza yose y' isuku nicyo gisubizo cyonyine . Irinde kujya mu biraro by' inkoko bifite iyi ndwara . Mu gihe uguze izindi nkoko ugomba kuzishyira mu kato byibuze mu gihe cy' amezi 2 kugira ngo urebe niba nta burwayi zifite . Irinde imibu n' amasazi kuko bishobora kwanduza inkoko iyi ndwara .
Gukingira inkoko z' inyama ; Igihe inkoko zimaze iminsi 2 : Inkoko zikorerwa urukingo rwa Umuraramo ( New Castle ) . Igipimo cy' umuti ni New Castle HB 1 : agacupa k' inkingo 1000 bashyira muri litiro 20 z' amazi meza . Igihe inkoko zimaze iminsi 1 kugeza kuri 4 : Inkoko zihabwa Vitamine ( Anti - stress ) . Igipimo cy' umuti ni AMINOVIT : garama 1 bayivanga na litiro 1 y' amazi meza . Igihe inkoko zimaze iminsi 5 - 7 : Inkoko zikorerwa gukumira Kogusidiyoze . Igipimo cy' umuti ni VETACOX : garama 1 bayivanga na litiro 2 z' amazi meza . Igihe inkoko zimaze iminsi 7 : Inkoko zikorerwa urukingo rwa GUMBORO . Igipimo cy' umuti ni Cevac Gumbo L : agacupa k' inkingo 1000 bashyira muri litiro 20 z' amazi meza . Igihe inkoko zimaze iminsi 14 : Inkoko zikorerwa urukingo rwa Umuraramo ( New Castle ) . Igipimo cy' umuti ni Newcastle La sota : agacupa ka doze 1000 bashyira muri litiro 20 z' amazi meza . 6 . Igihe inkoko zimaze iminsi 17 - 19 : Inkoko zikorerwa gukumira Kogusidiyoze . Igipimo cy' umuti ni Amprolium : garama 1 bayivanga na litiro 1 y' amazi meza . 7 . Igihe inkoko zimaze iminsi 21 : Inkoko zikorerwa urukingo rwa GUMBORO . Igipimo cy' umuti ni Cevac Gumbo L : agacupa ka doze 1000 bashyira muri litiro 20 z' amazi meza ; Icyitonderwa : Igihe indwara igaragaye mu nkoko , umworozi agomba guhita ahamagara umuganga w' amatungo uri hafi wemewe . Ubutabazi bw' ibanze : Mu gihe ugitegereje umuganga w' amatungo nibyiza kuziha amavitamine , imyunyungugu , amazi meza n' indyo yuzuye no kuzitaho .
Gahunda yo gukingira inkoko zitera amagi uko ikorwa ; Ku munsi wa 0 : Inkingo zitangwa ni Vitamine ( Anti - stress ) . Igipimo cy' umutekano w' urukingo ni AMINOVIT : garama 1 bayivanga na litiro 1 y' amazi meza na Glucose : 0 . 5 - 1 kg muri litiro 20 z' amazi . Ku munsi wa 1 : Inkingo zitangwa ni Newcastle . Igipimo cy' uru rukingo ni Umuaramo ( Newcastle ) HB1 : agacupa ka millilitiro 1000 gashyirwa muri litiro 20 z' amazi meza ; ku nkoko 1000 . Ku minsi 1 kugeza kuri 3 : Inkingo zitangwa ni Vitamine ( Anti - stress ) . Igipimo ni AMINOVIT : garama 1 bayivanga na litiro 1 y' amazi meza . Ku minsi 4 kugeza kuri 6 : Inkingo zitangwa ni Gukumira Kogusidiyoze . Igipimo cy' uru rukingo ni VETACOX : garama 1 bayivanga na litiro 1 y' amazi meza . Ku munsi wa 7 : Inkingo zitangwa ni Gumboro . Igipimo cy' uru rukingo ni Cevac Gumbo L : agacupa ka doze 1000 bashyira muri litiro 20 z' amazi meza . Ku munsi wa 21 : Inkingo zitangwa ni Gumboro . Igipimo cy' uru rukingo ni Cevac Gumbo L : agacupa ka doze 1000 bashyira muri litiro 20 z' amazi meza . Ku minsi 22 kugeza kuri 23 : Inkingo zitangwa ni Gukumira Kogusidiyoze . Igipimo cy' urukingo ni Amprolium : garama 1 bayivanga na litiro 1 y' amazi meza . Ku munsi wa 24 : Inkingo zitangwa ni Bronshite . Igipimo cy' urukingo ni BI H52 : agacupa ka doze 1000 bashyira muri litiro 20 z' amazi meza . Ku munsi wa 28 : Inkingo zitangwa ni Umuaramo ( Newcastle ) . Igipimo cy' urukingo ni Newcastle La Sota : agacupa k' inkingo 1000 bashyira muri litiro 20 z' amazi meza . Ku minsi 42 kugeza kuri 45 : Inkingo zitangwa ni Gukumira Kogusidiyoze . Igipimo cy' urukingo ni Amprolium : garama 1 bayivanga na litiro 1 y' amazi meza . Ku munsi wa 56 : Inkingo zitangwa ni Bronshite . Igipimo cy' urukingo ni BI H52 : agacupa ka doze 1000 bashyira muri litiro 20 z' amazi meza . Ku munsi wa 70 : Inkingo zitangwa ni Variole . Igipimo cy' urukingo ni Cevac FPL : Batera mu ibaba n' agashinge kabigenewe . Bikoranwa na Veterineri . Ku munsi wa 85 : Inkingo zitangwa ni Gukumira Kogusidiyoze . Igipimo cy' urukingo ni Amprolium : garama 1 bayivanga na litiro 1 y' amazi meza . Ku munsi wa 126 : Inkingo zitangwa ni Newcastle . Igipimo cy' urukingo ni Newcastle La Sota : agacupa k' inkingo 1000 bashyira muri litiro 20 z' amazi meza . Mu gihe zigeze igihe cyo gutera : Inkingo zitangwa ni ( Anti - stress ) umuti w' inzoka . Igipimo cy' urukingo ni Aminovit Levalap .
Ibigaraza inkoko zifite ubuzima bwiza ; Inkoko zikina , zirukanka , zikokoza . Amababa ayaga , ibirokoroko bihagaze kandi bikeye . Ijisho rimeze neza ; Zita amatotoro yumutse . Inkoko usanga zirya neza ndetse zicuranwa , Akabuno kagomba kuba katanduye ; Iyo ihagaze igomba kuba ihagaze neza amano ; atatu areba imbere . Mbese nawe wageramo ukabona ko harimo ubuzima koko .
Ahaturuka indwara z' inkoko ; Mikorobe n' udukoko bitera indwara : Udukoko twa bagiteri , Virusi , Indiririzi , Ibinyabutabire , inzoka zo munda , Uburozi n' ibindi . Amatungo cyangwa inyamaswa n' inkoko ubwazo : Inyamaswa n' udusimba bifite indwara ariko bitagaragaza uburwayi : Ibiguruka bifite uburwayi ariko butagaragara ; Abantu bavuye ahantu hari iyo ndwara ; Ingugunnyi / imbeba ; Inyoni zo mu gasozi , Amasazi n' ibindi ; Ibidukikije : Aho wahisemo kororera inkoko : Hegereye ubworozi bw' andi matungo nk' Inka , intama , Ingurube , n' ibindi ; Ahantu hajandamye urugero : mu gishanga ; Intumbi z' inkoko zitajugunywe kuburyo bunoze ; Uburyo bw' inyubakire : Inzu ituma hinjira imyuka mibi ; Inzu ituma hazamo ubushyuhe budasanzwe , Inzu idatuma hinjira umwuka uhagije ; Ubucucike bw' inkoko burenze ku buso bwagenwe ; Isuku nkeya y' ibikoresho byo mu nzu y' inkoko twavuga nka :
Mbere yo kujya mu nzu y' inkoko , umuntu wese agomba kwambara imyenda yabugenewe ndetse agakandagira mumuti wica udukoko .
ibyo wakorera ikiraro ugiye kwimura cg gusazura inkoko ; Kuramo isaso n' ibikoresho byose wakoresha kukiciro cyambere ; Sukura inzu n' ibikoresho byakoreshwaga ukoresha umuti wica udukoko ; Sukura ikiraro nkuko wabikoze ugiye kugishyiramo inkoko ; Kureka inzu ikamara byibura ibyumweru 2 mbere yo gushyiramo izindi . Icyitonderwa : Umworozi wahuye n' ikibazo cy' icyorezo asukura ikiraro nk' uko byavuzwe akazanamo izindi nkoko agendeye kumabwiriza yahawe n' abavuzi b' amatungo .
Uko isuku y' ikiraro cy' inkoko n' ibikoresho birimo ikorwa : Umukozi ukora mu kiraro kirimo inkoko agomba guhora afite isuku , yambaye ibikoresho byabugenewe kandi mbere yuko yinjira mu kiraro agakandagira mu muti wica udukoko uri imbere y' umuryango w' ikiraro cy' inkoko . Koresha ibikoresho byo kuriramo no kunyweramo bibasha gusukurwa muburyo bworoshye ; Sukura uburiro n' ubunywero mbere yo kugabura no gutanga amazi ; Irinde gutosa isaso mugihe cyo gutanga no guhindura amazi ; Amadirishya , aho ziterera / icyari , inkuta n' igisenge bigomba guhorana isuku .
Uburyo bwo gukumira no kurinda indwara mu bworozi bw' inkoko ; Isuku igomba kuboneka : Aho bororera , Ibyo bagaburiramo n' ibyo zinyweramo amazi n' ibindi bikoresho ; Ubwirinzi ni uburyo bwose bukoreshwa kugira ngo hirindwe udukoko dutera indwara kugera aho inkoko zororewe . Ubworozi butarangwamo indwara bugabanya impfu z' inkoko zorowe mu kiraro ndetse n' ibihombo biturutse mu gukoresha imiti bitari ngombwa . Inkoko zifite ubuzima buzira umuze zitanga umusaruro ndetse n' umworozi akabona inyungu ishimishije . Ku bw' umwihariko , kugira ngo hirindwe udukoko dutera uburwayi mu bworozi bw' inkoko , ni ngombwa ko hubahirizwa ibintu bikurikira : Abakozi bakora mu biraro n' abashyitsi bose bagomba gukaraba intoki bakoresheje isabune mbere yo kwinjira mu biraro . Bagomba kubanza kubanza kwisukura bakoresheje imiti yica ubukoko butera indwara mbere yo kwinjira mu biraro . ndetse bagomba no kwambara imyenda y' isuku yabugenewe urugero : bote , isurubeti , agapfukamunwa , akanozasuku , n' udupfukantoki .
Isarubeti ; Agapfukamunywa ; Akanozasuku ; Akazenga k' umuti ; Bote ; Uturindasuku ; Ipondo ; Ibinyabutabire bikoreshwa mu kwirinda ikwirakwizwa ry' indwara mu nkoko ; Zimwe mu ngero z' ibinyabutabire bikoreshwa mu kwirinda ikwirakwizwa ry' indwara : Alukole ; Kleoline ; D4 ; Ishwagara y' ifu ; N ' ibindi . Umworozi yakwegera ahacurizwa imiti y' amatungo bakamufasha .
Urumuri mu bworozi bw' inkoko zitera amagi ni ngombwa cyane . Gusa hari aho biba ngombwa ko ingano cyangwa se amasaha asabwa y' urumuri ku munsi aterwa n' ubwoko bw' inkoko woroye . Urumuri mu bworozi bw' inkoko zitera amagi rugenda ruhinduka bitewe n' ikigero cy' ubukure inkoko zigezemo . Byibuze ku munsi wa mbere imishwi iba ikeneye urumuri amasaha 24 / 24 . Ku cyumweru cyambere n' icya kabiri imishwi iba ikeneye urumuri byibuze rungana n' amasaha 23 / 24 . Icyumweru cya gatatu imishwi iba ikene urumuri rungana n' amasaha 20 / 24 , uru rumuri rugenda ruhinduka kugeza aho rugera ku masaha 16 / 24 ku munsi mugihe byibuze 5 % y' inkoko itangiye gutera amagi . Urumuri ni kimwe mu bituma inkoko zirya cyane ( amasaha menshi ) zigakura vuba kandi zigatanga umusaruro mugihe gito cyane . Aha tubibutse ko inkoko zitaweho neza zishobora gutangira gutera amagi mugihe cy' iminsi 126 , aha ; bivugwa ko byibuze buri nkoko iba imaze kurya ibiro 7 by' ibiryo ( 7kg ) .
Ibiryo by' inkoko bishobora gukorerwa m' uruganda hakoreshejwe imishini zabugenewe cyangwa bigakorwa bivanzwe n' intoki .
Mu cyumweru cya mbere , imishwi 150 iba ikeneye igikosho kimwe inyweramo amazi ( Drinker ) , iyo kurugero woroye imishwi 1000 , uba ukeneye byibuze ibikoresho byo kunyweramo amazi 15 . Kuva kucyumweru cya kabiri ugomba kongeramo ibindi bikoresho 5 , mu cyumweru cya gatatu wongeramo ibindi bikoresho 5 inkoko zinyweramo , ugakomeza kugeza ku cyumweru cya kane aho inkoko 1000 zizabazikenyeye ibikoresho zinywera mo amazi mirongo itatu ( 30 drinkers ) . Iyo bibaye ngombwa ntugurishe inkoko zawe mugihe cy' ibyumweru 4 , ushobora kongeramo ibindi bikoresho inkoko zinyweramo . Icyitonderwa : Mu buzima busanzwe inkoko inywa amazi angana na litiro ebyiri kugera kuri eshatu ( 2 - 3L ) ku kiro kimwe cy' ibiryo ( 1kg ) , gusa ibi birahinduka mugihe cy' izuba ryinshi cyangwa mu duce dushyuha cyane .
Umubare w' inkoko n' ubuso zakororerwaho , hagendewe kuminsi imishwi imaze : Iminsi 1 - 10 : Imishwi 40 / kuri meterio kare 1 ; Iminsi 11 - 20 : Imishwi 30 / Kuri metero kare 1 ; Iminsi 21 - 30 :
Ubwoko bw' ibikoresho inkoko ziriramo ; Ku nkoko zitanga inyama zororewe mu kiraro hifashishwa amoko atatu y' ibikoresho inkoko ziriramo : Uburiro buto : Bukoze mu giti kandi burebure mu murambararo , bureshya n' intambwe 2 cyangwa 3 , bushobora kujyamo ibiro 5 by' ibiryo . Uburiro buringaniye ; Uburiro bunini ; Icyitonderwa : Ku bworozi bw' inkoko bukorerwa muri kaje , hifashishwa uburiro burebure cyane bukoze muri purasitike cyangwa mu cyuma .
Umunsi Wa 2 Kugeza Ku Munsi Wa 7 w' imishwi ; Amazi n' ibiryo ntibigomba kubura mubunnywero n' uburiro . Kontorora ubushyuhe bukenewe mukiraro ugendeye kumyitwarire y' inkoko mu kiraro .
Ku Munsi Wa 1 w' imishwiUmworozi agomba kugenzura kuburyo buhoraho niba mu bunywero harimo amazi meza yo kunywa . Ibyo kurya bigomba guhoraho cyakora umworozi akagenda agabura bike bike mu rwego rwo kwirinda ko byangirika cg imishwi ikabimena .
Ibyangombwa n' ibikoresho bikenerwa mu kwita ku mushwi w' umunsi umwe kugera ku kweziIsaso ; Isaso igomba kuba yujuje ibi bikurikira ; yumutse , idafite umwanda , yoro - shye kandi ifite umubyimba uhagije ( 5 - 8 cm ) . Amazi n' ibiryo ; Ibiryo bigomba kuba ari byiza , bifite intungamubiri zihagije kandi bihagije , zinabigeraho neza . Amazi agomba guhora mu kiraro buri gihe , byoroheye inkoko kuyageraho kandi akaba ari amazi meza . Urumuri ; Urumuri ni ingezi ku mikurire y' imishwi kuko rutuma igira ubushake bwo kurya bitryo bigatuma habaho kwiyongera kw' ibiro ndetse no mugihe zitera bigatyma umusaruro w' amagi wiyongera . Ku munsi wa mbere urumuri rugomba guhoraho amasaha 24 kuri 24 , hanyuma guhera ku munsi wa kabiri hakagenda hagabanukaho isaha imwe buri munsi . Ubushyuhe ; Umworozi agomba gutangira gushyushya ikiraro byibura amasaha 48 mbere yuko imishwi imugeraho , ibi bifasha mu kwirukana ubukonje ndetse n' im - pumuro mbi ishobora guterwa n' umuti aba yarakoresheje asukura ikiraro . Umwuka ; Inkonko kimwe n' ibindi binyabuzima zikenera umwuka , nimuri urwo rwego ikieraro kigomba kuba cyubatse kuburo umwuka mubi ubasha gusohoka n' umwuka mwiza ukinjira bitryo hakabaho ihindagurika ry' umwuka mu kiraro .
Iyo habayeho icyo kibazo cy' impiswi mu bworozi bw' inkoko zitanga inyama , inkoko zitakaza ibiro , kandi ibi bikunze gufata inkoko zikiri ntoya cyane . Ni bibi cyane mu bworozi guha imishwi ibiryo by' ibigwana . Ibiryo by' inkoko zegereje igihe cyo kubagwa bitangwa byibuze buri nkoko yujuje amagarama 1600 ( 1600gr ) .
Ni gahunda Ishyirwa mu bikorwa na MINAGRI ifatanyije n' ibigo by' ubwishingizi . Yishingira ibihingwa by' umuceri , ibigori , ibirayi , urusenda n' imiteja . Yishingira igishoro umuhinzi ashora mu buhinzi bwe , kuva mu gutegura umurima kugeza imyaka isaruwe . Yishyura ibihombo bituma umuhinzi atabona umusaruro yarategereje biturutse ku ngaruka z' imihindagurikire y' ikirere , indwara n' udukoko birwanywa ntibikire . Ifite nkunganire ya Leta ingana na 40 % by' ikiguzi cy' ubwishingizi , kuri burigihingwa .
Ibipimo by' ikiraro cy' inkoko ; 1 m² ku mishwi 20 imaze umunsi umwe kugeza ku minsi 30 ; 1 m² ku bigwana 10 bimaze ukwezi kugeza ku mezi ; 1 m² ku nkokokazi 5 zitera ; Inkoko zigomba kugira urugo rwo gutemberamo ku zuba . Urwo rugo rugomba kuba ruzitiye kugira ngo zitajya hanze yarwo .
Kugira ngo inkoko zikure neza kandi zitange amagi menshi , zigomba kugaburirwa neza ; Kugabura neza rero nta kundi ni ugutanga indyoyuzuye , ku kigero cyagenwe kandi yujuje ubuziranenge . Iyo ndyo kandi itangirwa ku gihe cyagenwe , umworozi akagabura akurikije uko inkoko zigenda zikura mu magarama . Iyo tuvuga indyo yuzuye tuba tuvuga indyo ibonekamo ibitera imbaraga , ibyubaka umubiri , n' ibirinda indwara . Ibitera imbaraga tubisanga mu binyampeke nk' ibigori , amasaka , ingano , umuceri , ibisheke , nibindi . Ibyubaka umubiri biboneka mu biribwa bikungahaye ku ma poroteyini nka Soya , Indagara , ibihwagari , acide amine : Lysine , Methionone . Naho mu birinda indwara , dusangamo ibiribwa bikungahaye ku myunyu ngugu n' amavitamine nk' amagufa , ibikonoshwa by' ibinyamujonjorerwa , premix , DCP , umunyu wo mu gikoni , n' ibindi . Ku bashoboye kubona imvange , dore uko bagomba kuyitanga kuri buri nkoko , ku munsi : Icyumweru cya 1 ivutse : gr 15 ; Icyumweru cya 8 : gr 50 ; Icyumweru cya 20 : gr 100 ; Icyumweru cya 22 : gr 120 ; Inkoko itera :
Kuva ku cyumweru cya 20 kugeza inkoko zishaje hafi ku byumweru 80 inkoko ziratera , Mbere y' ibyumweru 2 ngo inkoko zitangire gutera , umworozi agomba gushyiramo udusanduka inkoko zizatereramo kugirango zizatangire gutera zaratumenyereye . Iyo inkoko zatangiye gutera amagi , umworozi agomba kunyura mu nzu y' inkoko nibura incuro enye ; mu gitondo mu masaa tatu ; saa tanu ; saa munani , no ku mugoroba mu ma saa kumi n' imwe , kugirango akuremo amagi inkoko zimaze gutera . Gukuramo amagi inshuro nyinshi bituma zitayamena .
Imishwi y' inkoko z' amagi igomba gushyirwa ahantu hashyushye , ushobora gukoresha imbabura , cyangwa se amashanyarazi . Ubushyuhe bukenewe ku nkoko z' inyama ni nabwo bukenewe ku nkoko z' amagi .
Imishwi mizima iba ifite imbaraga nyinshi ugereranije niminshwi itameze neza . Tandukanya imishwi igaragaza imbaraga nke n' indi , Imishwi ifite imbaraga nke yihe amazi arimo ibisukari byongera imbaraga / girikoze . Kureba niba ntabindi bimenyetso by' uburwayi imishwi igaragaza .
Umushwi mwiza uba : Wumutse neza ( long - fluffed down ) Ukeye cyane kandi ushabutse , wiburungushuye , ufite amaso akeye cyane . Ukomeye kandi uvuga cyane . Ufite amaguru akeye cyane kandi ufite umunwa ukomeye ; Udafite ibisebe cyangwa amaraso ku mubiri . Udafite ubusembwa cyangwa ubumuga , ubumuga bw' amaguru , ijosi ndetse n' umunwa .
Inkoko z' ibigwana z' inyama zikerena ibi bikurikira : Icyo kunyweramo kimwe kijyamo litiro eshatu z' amazi ku nkoko 50 z' imishwi , iyo zikuze hakenewe icyo kunyweramo kimwe cya litiro icumi . Icyo kuriramo kimwe gifite uburebure bwa metero imwe kumishwi 50 , zakura zigakenera icyo kuriramo kimwe kijyamo ibiro 20 by' ibiryo .
Akamaro k' ubwinshingizi bw' ibihingwa : 1 . Bugoboka abahinzi hishyurwa ibihombo bahura nabyo bitateganyijwe . 2 . ufasha abahinzi kubona inguzanyo mu bigo by' imari zibafasha gushora mu buhinzi bwabo noguhinga kinyamwuga . 3 . Butanga umutekano w' ishoramari rikorwa mubuhinzi .
Ubu bwishingizi bw' ibihigwa buhabwa abahinzi ku giti cyabo , amatsinda n' amakoperative bahinga kinyamwugamuturere twose tw' igihugu .
Umuhinzi ukeneye ubwishingizi bw' ibihingwa , agana ibigo bitanga ubwishingizi bifitanye amasezerano na MINAGRI cyangwa akegera agoronome w' umurenge ahingamo akamufasha .
Nyuma yo kumvikana hagati y' umuhinzi n' ikigo cy' ubwishingizi kuburyo bw' imikoranire umuhinzi yishyura 60 % y' ikiguzi cy' ubwishingizi , agahabwa amasezerano agaragaza ko yafashe ubwishingizi , 40 % yishyurwa na Leta .
Umubare w' amafaranga yishingirwa kuri buri gihingwa ubarwa uhereye ku gaciro k' ibikoreshwa byose kugirango umusaruro ugerweho nukuvuga amafaranga yose y' igishoro . igishoro kiba kigizwe n' amafaranga yose asohoka nukuvuga Abakozi , imbuto , imiti , ifumbire , n' ibindi bitwara amafaranga bifite ibiciro bimenyerewe bidahinduka bijyanye no gukodesha ibikoresho by' ubuhinzi / imashini zikoreshwa mu kurima , guca imirongo , gutabira , gutera , n' indi mirimo isa niyo .
Iyo umuhinzi agize igihombo yihutira kubimenyesha ikigo cy' ubwishingizi bafitanye amasezerano ndetse n' ubuyobozi bw' umurenge ahingamo . Nyuma yo gupima igihombo cyabayeho , ikigo cy' ubwishingizi cyishyura umuhinzi igishoro yashinganishije mu gihe kitarenze iminsi 15 .
Ibyishingirwa ku bigori : Imvura nyinshi ; Izuba ry' igihe kirekire ; Indwara n' ibyonnyi byar - wanyijwe ntibikire ; Imyuzure ; Urubura , Imirabyo , n' umuyaga ; Inkongi y' umuriro ; ibitishingirwa ku bigori :
Ibyishingirwa ku gihingwa cy' umuceri : * Imvura nyinshi ; * Izuba ry' igihe kirekire ; * Indwara n' ibyonnyi byarwanyijwe ntibikire ; * Imyuzure ; * Urubura , Imirabyo , n' umuyaga ; * Inkongi y' umuriro ; ibitishingirwa ku gihingwa cy' umuceri :
Ibyishingirwa ku gihingwa cy' ibirayi : * Imvura nyinshi ; * Izuba ry' igihe kirekire ; * Indwara n' ibyonnyi byar - wanyijwe ntibikire ; * Imyuzure ; * Urubura , Imirabyo , n' umuyaga ; * Inkongi y' umuriro ; ibitishingirwa ku gihingwa cy' ibirayi :
Ibitishingirwa ku gihingwa cy' imiteja :
Hishingirwa amatungo akurikira : • INKA : Inka z' ibyimanyi n' inka z' inzungu ; • INGURUBE : Ingurube z' ibyimanyi , n' ingurube z' inzungu ; • INKOKO :
Ibyishingirwa ku gihingwa cy' urusenda :
Ikiguzi cy' ubwishingizi bw' amatungo kibarwa hashingiwe ku gaciro kari ku isoko ku nka n' ingurube ; ku nkoko harebwa agaciro kanini zizagira ariko ntikarenga ibihumbi bitanu ( 5000Frw ) . Agaciro kagenwa kuburyo bwumvikanyweho n' umworozi , veterineri ubifitiye ububasha n' ikigo cy' ubwishingizi .
Ubwishingizi butangwa n' ibigo by' ubwishingizi bibititiye ububasha byatoranyijwe na MINAGRI . MINAGRI , RAB bikurikirana ishyirwa mu bikorwa ry' iyi gahunda bifatanyije n' inzego z' ibanze .
Ibitishingirwa ku gihingwa cy' ibirayi :
Uburyo bwo kwishyuza no kwishyura itungo ryapfuye buroroshye , kandi hishyurwa agaciro k' Itungo ryari rifite igihe ryafataga ubwishingizi . Hakoreshwa uburyo bwizewe mu kubarura amatungo yafashe ubwishingizi .
Ibitishingirwa ku gihingwa cy' umuceri :
Ubwishingizi bw' Umuceri , habarwa igishoro cy' amafaranga 590 , 320 kuri hegitari imwe , ikiguzi cy' ubwinshingizi kingana na 7 . 08 ku ijana by' igishoro aribyo bingana n' amafaranga 41 , 795 . Uruhare rw' umuhinzi rungana na 60 k' ijana byayo aribyo amafaranga 25 , 077 , nkunganire ya leta ikangana na 40 kw' ijana byayo aribyo bingana n' amafaranga 16 , 718 .
Ku bigori bya Iburide , habarwa igishoro cy' amafaranga 429 , 250 kuri hegitari imwe , ikiguzi cy' ubwinshingizi kingana na 10 ku ijana by' igishoro aribyo bingana n' amafaranga 42 , 925 . Uruhare rw' umuhinzi rungana na 60 kw' ijana byayo aribyo amafaranga 25 , 755 , nkunganire ya leta ikangana na 40 kw' ijana byayo aribyo bingana n' amafaranga 17 , 170 .
Ubwishingizi bw' imiteja , habarwa igishoro cy' amafaranga 2 , 018 , 250 kuri hegitari imwe , ikiguzi cy' ubwinshingizi kingana na 8 ku ijana by' igishoro aribyo bingana n' amafaranga 96 , 876 . Uruhare rw' umuhinzi rungana na 60 k' ijana byayo aribyo amafaranga 161 , 460 , nkunganire ya leta ikangana na 40 kw' ijana byayo aribyo bingana n' amafaranga 64 , 584 .
Ubwishingizi bw' ibirayi , habarwa igishoro cy' amafaranga 2 , 394 , 500 kuri hegitari imwe , ikiguzi cy' ubwinshingizi kingana na 8 ku ijana by' igishoro aribyo bingana n' amafaranga 191 , 560 . Uruhare rw' umuhinzi rungana na 60 k' ijana byayo aribyo amafaranga 114 , 936 , nkunganire ya leta ikangana na 40 kw' ijana byayo aribyo bingana n' amafaranga 76 , 624 .
Gahunda ya Leta y' Ubwishingizi bw' AMATUNGO “ Tekana Urishingiwe ni gahunda Ishyirwa mu bikorwa na MINAGRI , ifatanyije n' ibigo by' Ubwishingizi .
IIyi gahunda ya TEKANA URISHINGIWE igira nkunganire ya Leta ingana na 40 % ku kiguzi cy' ubwishingizi kuri buri Tungo .
Gahunda ya Girinka Munyarwanda yatangiye mu mwaka wa 2006 itangijwe na Nyakubahwa Perezida wa Repubulika y' u Rwanda Paul Kagame . Muri Gahunda ya Girinka Umuryango worozwa inka itanga umukamo ( Calf - Heifer ) ukaba ufite inshingano zo kwitura inyana ya mbere ikomoka ku nka yahawe .
Gahunda ya Girinka igamije koroza Imiryango ikennye mu rwego rwo kwiteza imbere , kubona amata yo kunywa harwanywa imirire mibi asagutse akaba yagurishwa amafaranga avuyemo agafasha umuryango kwiteza imbere , gutanga ifumbire ikoreshwa mu buhinzi bityo umusaruro w' ubuhinzi ukiyongera , ndetse ifasha no mu kurwanya isuri haterwa ubwatsi bw' amatungo bufata ubutaka . Iyi gahunda kandi ifasha mu gushimagira imibanire / umubano mwiza mu banyarwanda nk' umuco wo guhana inka mu miryango binyuze mu kugabirana .
Imuryango yorozwa muri Gahunda ya Girinka Munyarwanda ingomba kuba yujuje ibi bikurikira : Kuba umuryango udafite indi nka n' imwe woroye yaba iyawo cyangwa iyo uragiye ; Kuba umuryango ufite ubwatsi cyangwa ushobora kububona ; Kuba umuryango warubatse ikiraro ; Kuba uyihawe ari inyangamugayo .
Umuntu wese ujuririra urutonde rwa Girinka abikora mu nyandiko mu gihe kitarenze iminsi itatu ( 3 ) urutonde rukimara gutangazwa . Ubujurire bushyikirizwa komite ya Girinka ku rwego rwisumbuye igomba gusubiza uwajuriye mu gihe kitarenze iminsi itanu ( 5 ) ibarwa uhereye igihe ubujurire bwakiriwe . Urutonde rwa Girinka rwemejwe na komite ya Girinka ku rwego rw' akarere ni ndakuka kandi ntirushobora kujuririrwa .
Imiryango yose iri ku rutonde ndakuka rwa Girinka inganya amahirwe yo korozwa inka . Kugena uko imiryango izakurikirana mu korozwa bikorwa mu buryo bwa tombora hakurikijwe urutonde rwa buri mudugudu . Komite ya Girinka ku rwego rw' umurenge iyobora ikanagena aho tombora izabera . Urutonde rw' uko imiryango izorozwa ikurikirana rugomba guhita rutangazwa tombora ikirangira , bigakorerwa inyandikomvugo .
Gahunda y' ibikorwa bya Girinka ikorwa muburyo bukurikira :